CELEX: 32018R1594
Language: bg
Date: 2018-10-22 00:00:00
Title: Регламент за изпълнение (ЕС) 2018/1594 на Комисията от 22 октомври 2018 година за одобрение на изменение, което не е несъществено, в спецификацията на наименование, вписано в регистъра на храните с традиционно специфичен характер [Bratislavský rožok/Pressburger Kipfel/Pozsonyi kifli (ХТСХ)]

24.10.2018   
               
               
                  BG
               
               
                  Официален вестник на Европейския съюз
               
               
                  L 265/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1594 НА КОМИСИЯТА
         от 22 октомври 2018 година
         за одобрение на изменение, което не е несъществено, в спецификацията на наименование, вписано в регистъра на храните с традиционно специфичен характер [Bratislavský rožok/Pressburger Kipfel/Pozsonyi kifli (ХТСХ)]
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
         като има предвид, че:
         
                     (1)
                  
                  
                     В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Словакия за одобрение на изменение в спецификацията на храната с традиционно специфичен характер „Bratislavský rožok“/„Pressburger Kipfel“/„Pozsonyi kifli“, регистрирана по силата на Регламент за изпълнение (ЕС) № 729/2012 на Комисията (2).
                  
               
                     (2)
                  
                  
                     Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква б) от същия регламент Комисията публикува заявлението за изменение в Официален вестник на Европейския съюз (3).
                  
               
                     (3)
                  
                  
                     Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Одобрява се публикуваното в Официален вестник на Европейския съюз изменение в спецификацията на наименованието „Bratislavský rožok“/„Pressburger Kipfel“/„Pozsonyi kifli“ (ХТСХ).
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 октомври 2018 година.
            
               
                  За Комисията,
               
               
                  от името на председателя,
               
               Phil HOGAN
               
                  Член на Комисията
               
            
         
         
            (1)  ОВ L 343, 14.12.2012 г., стр. 1.
         
            (2)  Регламент за изпълнение (ЕС) № 729/2012 на Комисията от 8 август 2012 г. за вписване на наименование в регистъра на храните с традиционно специфичен характер [Bratislavský rožok/Pressburger Kipfel/Pozsonyi kifli (ХТСХ)] (ОВ L 213, 10.8.2012 г., стр. 9).
         
            (3)  ОВ C 19, 19.1.2018 г., стр. 28.